Ետ մի՛ նայիր

«**Ետ մի՛ նայիր**» (), 2009 թվականի ֆրանսիական թրիլլեր, որի ռեժիսորն է Մարինա դե Վանը։ Ֆիլմը ցուցադրվել է Կաննի կինոփառատոնում մրցույթից դուրս։ Գլխավոր դերերում հանդես են գալիս Սոֆի Մարսոն և Մոնիկա Բելուչին։

## Սյուժե
Ժաննան գրող է և երկու երեխաների մայր։ Նա ցանկանում է գրել ինքնակենսագրական վեպ իր կյանքի մասին, սակայն գործակալության մերժումը նրան հասցնում է նյարդային նոպայի։ Ժաննան սկսում է նկատել անբացատրելի փոփոխություններ իր ընտանիքում, տանը, ինչպես նաև սեփական արտաքինում, մինչդեռ շուրջը գտնվող մարդիկ որևէ փոփոխություն չեն տեսնում։ Նրա դեմքի գծերը փոխվում են, ամուսնու և երեխաների արտաքինը նույնպես, երեխաները կատարում են տարօրինակ ժեստեր, իսկ բնակարանի իրերը դասավորված են այլ կերպ։ Ժաննան վստահ է, որ սա պարզապես հոգնածության կամ սթրեսի հետևանք չէ, ինչպես կարծում են նրա հարազատները։ Նա չի կարողանում հաղթահարել իր շուրջն առկա անիրականության և խաբեության զգացումը, թեև հոգեբանը նրա մոտ հիվանդության որևէ նշան չի հայտնաբերում։ Ֆիլմի ընթացքում փոխվում է նաև նրա մարմինը, ինչպես և տունը․ գլխի մի կողմից մազեր են աճում, հագուստը փոքրանում է, և աստիճանաբար Ժաննա #1-ի կերպարը վերափոխվում է Ժաննա #2-ի կերպարի։

Հոգնելով այն բանից, որ ամուսինը նրան չի հասկանում, չի հավատում և ագրեսիա զգալով, նա որոշում է գնալ մոր մոտ, սակայն մայրն էլ առանձնապես ուրախ չէ նրան տեսնել. նա կարդացել էր հենց այն ինքնակենսագրությունը և այնտեղ իր նկարագրությունը գտել էր ծայրահեղ անբարենպաստ։ Մոր տանը, վաղուց փակ պահարանում, Ժաննան գտնում է մի լուսանկար, որտեղ, բացի իրենցից, կա նաև մեկ այլ կին, որին մայրը ներկայացնում է որպես պատահական ծանոթի, սակայն հենց այդ դեմքն է Ժաննան երբեմն տեսնում մոր դեմքի փոխարեն։ Թեև նա չի կարողանում մորից ստանալ ճշմարտությունը, մոր զարդատուփում գտնում է լուսանկարի կնոջ զարդը, ինչը անուղղակիորեն հաստատում է նրանց լավ հարաբերությունները։ Ժաննան որոշում է մեկնել Իտալիա և գտնել այդ կնոջը, քանի որ կարծում է, որ նա կարող է լույս սփռել իր հետ կատարվող փոփոխությունների վրա, ինչպես նաև իր մանկության, որի մասին նա ոչինչ չի հիշում, քանի որ ավտովթարի էր ենթարկվել։ Այնտեղ նրան ոչ ոք չի ճանաչում, նույնիսկ երբ նա ցույց է տալիս լուսանկարը, և նրա դեիրեալիզացիան ավելի է ուժեղանում։ Նրան հետապնդում է փախչող աղջկա տեսիլքը, որին նա փորձում է հասնել և ինչ-որ պահին փոխվում է՝ ձեռք բերելով շատ փոքր երեխայի հատկանիշներանիշներ։

Այդպես նա իմանում է իր իրական մորից ճշմարիտ պատմությունը․ մանկության տարիներին Ռոզա-Մարիայի լավագույն ընկերուհին եղել է Ժաննան։ Աղջիկները միասին հայտնվել են ավտովթարի մեջ, որի ընթացքում Ժաննան զոհվել է։ Ռոզա-Մարիան կրել է ուժեղ հոգեբանական ցնցում և մեղավորության զգացում ընկերուհու մահվան համար, ինչի հետևանքով սկսած այդ պահից ինքն իրեն սկսել է կոչել Ժաննա, մոռացել է իր ողջ կյանքը մինչև ութ տարեկանը, իսկ մահացած Ժաննայի մայրը նրան իր հետ տարել է Ֆրանսիա։ Ինքնակենսագրություն գրելուց առաջ նա չէր հիշում իր անցյալ կյանքից ոչինչ, սակայն այժմ ամեն ինչ հստակվում էր․ տղամարդը, որին նա երբեմն տեսնում էր ամուսնու փոխարեն, իր եղբայր Ջաննին էր, իսկ իր «երկրորդ մայրը» եղել է նրա իրական կենսաբանական մայրը։

Ֆիլմի վերջում լիովին առողջ «Ժաննան» վերադառնում է տուն՝ իր ընտանիքի և երեխաների մոտ։ Ոչ ոք չի գիտի, թե որտեղ է նա եղել, իսկ նա ասում է, որ պարզապես այցելել է մորը և այժմ իրեն ավելի լավ է զգում։ Թեպետ տան ճանապարհին նա նույն տեսքն ունի, ինչ ֆիլմի սկզբում, այդ Ժաննա #1-ը մնում է շեմին, իսկ ընտանիքի մոտ մտնում է Ժաննա #2-ը։ Սակայն ինքնակենսագրական գիրքը երկու Ժաննաներն էլ շարունակում են գրել միասին՝ նստած կողք կողքի։ Այսպիսով, Ռոզա-Մարիան հիշում է իր իրական կյանքը, իսկ կողք կողքի ներկայացված երկու Ժաննաները խորհրդանշում են նրա անձի երկու մասերի հաշտեցումը։

## Դերերում

## Նկարահանման վայրեր
* Լեչե, Ապուլիա, Իտալիա
* Լյուքսեմբուրգ
* Փարիզ, Ֆրանսիա

## Ծանոթագրություններ

## Արտքին հղումներ
* 

Կատեգորիա:2000-ականների ֆրանսերեն ֆիլմեր
Կատեգորիա:2009 ֆիլմեր
Կատեգորիա:Թրիլեր ֆիլմեր
Կատեգորիա:Իտալական դրամա ֆիլմեր
Կատեգորիա:Իտալական թրիլեր ֆիլմեր
Կատեգորիա:Իտալական ֆիլմեր
Կատեգորիա:Փարիզում նկարահանված ֆիլմեր
Կատեգորիա:Ֆիլմեր գրողների մասին
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական թրիլեր ֆիլմեր
Կատեգորիա:Ֆրանսիական սարսափ ֆիլմեր
Կատեգորիա:Ֆրանսիական ֆիլմեր